пластмасови влакна с дължина приблизително 2 cm и с размер на напречното сечение над 1 mm, прикрепени към основата. Основата от едната страна е покрита със самозалепващо се фолио.
 С помощта на самозалепващото се фолио основата се прикрепва към долната част на вратата. Влакната запълват празнината между долната част на вратата и пода, като по този начин предотвратяват навлизането на въздушни струи, мръсотии и др.
 (1) Вж. изображението.
 3926 90 97
 Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура и от текстовете на кодове по КН 3926, 3926 90 и 3926 90 97.
 Като се имат предвид обективните характеристики на изделието, то е предназначено за запълване на празнината между вратата и пода, като по този начин се предотвратява навлизането на въздушни струи, мръсотии и др. То не е предназначено да бъде използвано като четка за почистване. Следователно се изключва класирането в позиция 9603 като „четки“.
 Изделието е сложен артикул, съставен от различни компоненти, а именно алуминиевата основа, пластмасовите влакна и самозалепващото се фолио. Основният характер на изделието се дължи на влакната и тяхната роля за употребата на продукта. Следователно се изключва и класирането в позиция 7616 като „други изделия от алуминий“.
 Поради това изделието трябва да бъде класирано в код по КН 3926 90 97 като „други изделия от пластмаси“.
 (1) Изображението е само за информация.
 